Tagrayt tamatut ɣer taggara, ayen i wumi ara nger tamawt d abaɣur izemrent ad d-awint tezrawin-a ara d-yilin ɣef tsekka taḍrisant deg uselmed n tutlayt tamaziɣt. Imi seg uneckum n tutlayt-a tayemmat ɣer unagraw n usegmi, aṭas n wunguren i tettmagar ladɣa deg wayen yezan tussna n tsekka taḍrisant n tmaziɣt. ɣef waya yessefk ad ilint tezrawin ara d-yawin ɣef tsekka n yiḍrisen ama deg wayen yerzan iferdisen utlayanen neɣ deg wayen yezan taɣessa. Ayen ara yessifsusen takemt ɣef wuguren n uselmed n tmaziɣt s ulmud n tutlayt ilmend n tsekka taḍrisant, anelmad ad yessiweḍ ɣer tira n yeḍrisen n tmaziɣt am wakken ara ibedd ulmud d uselmed n tutlayt tamaziɣt ɣef tgejdit iressan d teẓra tussnanin ibanen.